title: 2008/200/ES: Sklep Komisije z dne 20. februarja 2008 o zaključku postopka preverjanja trgovinske prakse Argentine v zvezi z uvozom tekstilnih izdelkov in oblačil

text:
               5.3.2008

               SL

               Uradni list Evropske unije

               L 60/34

      SKLEP KOMISIJE

   z dne 20. februarja 2008
   o zaključku postopka preverjanja trgovinske prakse Argentine v zvezi z uvozom tekstilnih izdelkov in oblačil
   (2008/200/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (1), in zlasti člena 11(1) Uredbe,
   ob upoštevanju naslednjega:
   A.   OZADJE POSTOPKA

               (1)

               Euratex (Evropska organizacija za oblačila in tekstilne izdelke) je 11. oktobra 1999 v skladu s členom 4 Uredbe Sveta (ES) št. 3286/94 (v nadaljnjem besedilu „Uredba“) vložil pritožbo v imenu svojih članov, ki izvažajo ali želijo izvažati v Argentino.

               (2)

               Pritožnik je navedel, da prodajo tekstilnih izdelkov in oblačil Skupnosti v Argentini omejujejo trgovinske ovire v smislu člena 2(1) Uredbe, tj. „praksa, ki jo sprejme ali ohranja tretja država, proti kateri mednarodna pravila trgovanja priznavajo pravico do ukrepanja“. Domnevne trgovinske ovire so bile naslednje:

                           (a)

                           pregled pred odpremo in minimalne carinske vrednosti;

                           (b)

                           pretirane zahteve za potrdila o poreklu;

                           (c)

                           zahteva po predložitvi deklaracije o sestavi izdelka;

                           (d)

                           pretirano obremenjujoče zahteve glede označevanja;

                           (e)

                           statistični davek in diskriminatorni DDV.

               (3)

               Pritožnik je prav tako trdil, da ima ta praksa škodljive učinke na trgovino v smislu člena 2(4) Uredbe.

               (4)

               Zato je Komisija po posvetovanju s Svetovalnim odborom, ustanovljenim z Uredbo, sklenila, da obstajajo zadostni dokazi za utemeljitev začetka postopka preverjanja za preučitev pravnih in dejanskih vprašanj. Zato se je 27. novembra 1999 (2) začel postopek preverjanja.

         B.   UGOTOVITVE V OKVIRU POSTOPKA PREVERJANJA

               (5)

               V skladu z izsledki preiskave v zvezi s potrdilom o poreklu iz leta 2000 je bilo videti, da obremenjujoče zahteve kršijo člena VIII.3. in X Splošnega sporazuma o carinah in trgovini iz leta 1994, člen 7.1 Sporazuma STO o tekstilnih izdelkih in oblačilih in da niso v skladu s priporočili iz člena VIII.1(c) Splošnega sporazuma o carinah in trgovini iz leta 1994. Videti je bilo, da ukrepi v zvezi zahtevami glede označevanja kršijo člen 2.2 Sporazuma STO o tehničnih ovirah v trgovini in niso v skladu s členom VIII.1(c) Splošnega sporazuma o carinah in trgovini iz leta 1994. Prav tako je bilo videti, da zahteve na deklaraciji o sestavi izdelka kršijo člen 2 Sporazuma STO o postopkih za izdajanje uvoznih dovoljenj. Službe Komisije niso mogle izraziti dokončnega stališča v zvezi s postopkom za nadzorovanje carinske vednosti zaradi nedavne uvedbe novega zakona, ki ureja to vprašanje. V zvezi s pregledom pred odpremo ni bila ugotovljena kršitev določb Sporazuma STO o pregledu pred odpremo. Vendar ni bilo videti, da sledi namenu in duhu Sporazuma. Nenazadnje ni bila ugotovljena kršitev pravil STO v zvezi s statističnim davkom, vprašanje diskriminatornega DDV pa je že bilo obravnavano v okviru drugega postopka UTO v zvezi z uvozom ustrojenega usnja v Argentino (3).

               (6)

               Preiskava je prav tako pokazala, da so preiskovani ukrepi kumulativno povzročili škodljive učinke ali so predstavljali tveganje za povzročitev škodljivih učinkov v smislu člena 2(4) Uredbe.

         C.   RAZVOJ DOGODKOV PO KONCU PREISKAVE

               (7)

               Po preiskavi so v zadnjih letih potekale razprave z argentinskimi organi za dosego mirnega sporazuma o odpravi ali postopnem popuščanju zgornjih trgovinskih ovir.

               (8)

               V zadnjih letih so se prakse carinskega vrednotenja izboljšale. Izboljšala se je preglednost, evropski proizvajalci in izvozniki pa lahko sodelujejo pri določanju indikativnih vrednosti za carinsko vrednotenje. Pregled pred odpremo je bil odpravljen, poleg tega pa je videti, da zahteve na deklaraciji o sestavi izdelka izvoznikom ne povzročajo težav.

               (9)

               V zvezi s potrdilom o poreklu je bil dosežen znaten napredek s sprejemom splošnih navodil Instruccion General No 9/2002 de la Direccion General de Aduanas z dne 8. februarja 2002. Do nedavnega je bila edina še obstoječa trgovinska ovira za evropsko industrijo v primeru tristranske trgovine zahteva, da se argentinskim organom predloži ne samo potrdilo o poreklu, temveč tudi račun, ki ga proizvajalec blaga s poreklom iz tretje države predloži izvozniku v državi odpreme, pri čemer so se pojavili dvomi o zaupnosti prvotne transakcije. S sprejemom obvestila Nota External No 3/07, ki ga je izdala uprava Administracion Federal de Ingresos Publicos (Subdireccion general tecnico legal aduanera) je Argentina razveljavila zahtevo po predložitvi izvoda izvirnega računa, namesto tega pa se zahteva potrdilo, ki ga izda pristojni organ v državi odpreme, npr. trgovinska zbornica, in nato overi argentinski konzulat v državi odpreme.

               (10)

               V zvezi z zahtevami glede označevanja, povezanimi z obveznimi koleki, so argentinski organi predložili informacije, v skladu s katerimi so stroški takšne zahteve v primerjavi z vrednostjo odpremljenega blaga zelo omejeni. Tako je videti, da možni škodljivi učinki te še obstoječe trgovinske ovire nimajo in ne morejo imeti bistvenega vpliva na gospodarstvo Skupnosti ali regijo Skupnosti ali na njen tekstilni sektor.

         D.   SKLEPI IN PRIPOROČILA

               (11)

               Glede na zgoraj navedeno analizo je videti, da je postopek preverjanja privedel do zadovoljive situacije v zvezi s trgovinskimi ovirami, za katere je Euratex vložil pritožbo, ali da v primeru kolekov preiskovani ukrep sam bistveno ne vpliva na regije Evropske skupnosti, v katerih se proizvaja tekstil. Postopek preverjanja je zato treba zaključiti v skladu s členom 11(1) Uredbe.

               (12)

               V zvezi z ukrepi iz tega sklepa je bilo opravljeno posvetovanje s Svetovalnim odborom –

         SKLENILA:
   Edini člen
   Postopek preverjanja ukrepov, ki jih je Argentina uvedla v zvezi z uvozom tekstilnih izdelkov in oblačil, se s tem sklepom zaključi.

      V Bruslju, 20. februarja 2008

            Za Komisijo

         Peter MANDELSON

            Član Komisije

      (1)  UL L 349, 31.12.1994, str. 71. Uredba, kakor je bila spremenjena z Uredbo (ES) št. 356/95 (UL L 41, 23.2.1995, str. 3).

      (2)  UL C 340, 27.11.1999, str. 70.

      (3)  UL L 295, 4.11.1998, str. 46.


title: Sklep Sveta (EU, Euratom) 2016/1125 z dne 8. julija 2016 o imenovanju člana Evropskega ekonomsko-socialnega odbora na predlog Portugalske republike

text:
               12.7.2016

               SL

               Uradni list Evropske unije

               L 187/15

         SKLEP SVETA (EU, Euratom) 2016/1125
   z dne 8. julija 2016
   o imenovanju člana Evropskega ekonomsko-socialnega odbora na predlog Portugalske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga portugalske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Lina DA SILVE MAIE se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   José Custódio LEIRIÃO, Member of the National Confederation of Solidarity Institutions (CNIS), se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 8. julija 2016

            Za Svet

            Predsednik

         M. LAJČÁK

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


               15.12.2016

               SL

               Uradni list Evropske unije

               C 468/284

         P7_TA(2013)0563
   Imenovanje članice Računskega sodišča (Danièle Lamarque – FR)
   Sklep Evropskega parlamenta z dne 11. decembra 2013 o imenovanju Danièle Lamarque za članico Računskega sodišča (C7-0311/2013 – 2013/0809(NLE))
   (Posvetovanje)
   (2016/C 468/64)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C7-0311/2013),

               —

               ob upoštevanju člena 108 Poslovnika,

               —

               ob upoštevanju poročila Odbora za proračunski nadzor (A7-0437/2013),

               A.

               ker je Odbor za računski nadzor ocenil kandidatkina priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na svoji seji 7. novembra 2013 poslušal predstavitev kandidatke Sveta za članstvo v Računskem sodišču;

               1.

               odobri predloga Sveta, da se Danièle Lamarque imenuje za članico Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: 2009/844/ES: Sklep Evropskega parlamenta in Sveta z dne 21. oktobra 2009 o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               19.11.2009

               SL

               Uradni list Evropske unije

               L 304/5

      SKLEP EVROPSKEGA PARLAMENTA IN SVETA

   z dne 21. oktobra 2009
   o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/844/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 26,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije („sklad“), da bi pokazala solidarnost s prebivalstvom območij, ki so jih prizadele nesreče;

               (2)

               Medinstitucionalni sporazum z dne 17. maja 2006 omogoča uporabo sklada do letne zgornje meje v višini 1 milijarde EUR;

               (3)

               Uredba (ES) št. 2012/2002 vsebuje določbe, v skladu s katerimi se sklad lahko uporabi;

               (4)

               Italija je predložila vlogo za uporabo sklada v zvezi s škodo, ki jo je povzročil potres –

         SKLENILA:
   Člen 1
   Za splošni proračun Evropske unije za proračunsko leto 2009 se Solidarnostni sklad Evropske unije uporabi za zagotovitev zneska 493 771 159 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 21. oktobra 2009

            Za Evropski parlament

            Predsednik

         J. BUZEK

            Za Svet

            Predsednica

         C. MALMSTRÖM

      (1)  UL C 139, 14.6.2006, str. 1.

      (2)  UL L 311, 14.11.2002, str. 3.


title: 2009/517/ES: Sklep Sveta z dne 22. junija 2009 o sklenitvi Sporazuma med Evropsko skupnostjo in Islamsko republiko Pakistan o nekaterih vidikih zračnih prevozov

text:
               3.7.2009

               SL

               Uradni list Evropske unije

               L 173/11

      SKLEP SVETA

   z dne 22. junija 2009
   o sklenitvi Sporazuma med Evropsko skupnostjo in Islamsko republiko Pakistan o nekaterih vidikih zračnih prevozov
   (2009/517/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla Sporazum med Evropsko skupnostjo in Islamsko republiko Pakistan o nekaterih vidikih zračnih prevozov (1) (Sporazum) v skladu z mehanizmi in direktivami iz Priloge k Sklepu Sveta, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum je bil s pridržkom njegove poznejše sklenitve podpisan v imenu Skupnosti dne 24. februarja 2009 v skladu s Sklepom Sveta 2009/302/ES (2).

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Islamsko republiko Pakistan o nekaterih vidikih zračnih prevozov se odobri v imenu Skupnosti.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da pošlje(-jo) uradno obvestilo iz člena 8(1) Sporazuma.

      V Luxembourgu, 22. junija 2009

            Za Svet

            Predsednik

         J. ŠEBESTA

      (1)  UL L 84, 31.3.2009, str. 34.

      (2)  UL L 84, 31.3.2009, str. 33.


title: Sklep Sveta z dne 19. decembra 1991 o sklenitvi Sporazuma v obliki izmenjave pisem med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo v zvezi s spremembo Konvencije z dne 20. maja 1987 o skupnem tranzitnem postopku

text:
Pomembno pravno obvestilo

|

31993D0069

Uradni list L 025 , 02/02/1993 str. 0026 - 0026

		Sklep Svetaz dne 19. decembra 1991o sklenitvi Sporazuma v obliki izmenjave pisem med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo v zvezi s spremembo Konvencije z dne 20. maja 1987 o skupnem tranzitnem postopku(93/69/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker člen 15(2) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku [1] pooblašča Skupni odbor, ustanovljen z navedeno konvencijo, da priporoči spremembe Konvencije;ker je bila Konvencija spremenjena, da bi upoštevala nedavne spremembe tranzitnih predpisov Skupnosti v okviru reform tega postopka za dokončno oblikovanje notranjega trga do 1. januarja 1993;ker so zadevne spremembe določene v Priporočilu št. 1/91 Skupnega odbora; ker je treba odobriti Sporazum v obliki izmenjave pisem v zvezi z navedenim priporočilom,SKLENIL:Člen 1Sporazum v obliki izmenjave pisem med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo v zvezi s spremembo Konvencije z dne 20. maja 1987 o skupnem tranzitnem postopku je odobren v imenu Skupnosti.Besedilo Sporazuma je priloženo k temu sklepu.Člen 2Predsednik Sveta je pooblaščen, da imenuje osebo, ki bo pooblaščena za podpis Sporazuma, da zaveže Skupnost.V Bruslju, 19. decembra 1991Za SvetPredsednikP. Dankert[1] UL L 226, 13.8.1987, str. 1.--------------------------------------------------


title: 2014/268/EU: Sklep Sveta z dne 6. maja 2014 o stališču, ki ga je treba v imenu Evropske unije sprejeti v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

text:
               13.5.2014

               SL

               Uradni list Evropske unije

               L 138/102

         SKLEP SVETA
   z dne 6. maja 2014
   o stališču, ki ga je treba v imenu Evropske unije sprejeti v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   (2014/268/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti členov 165(4), 166(4) in 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

               (3)

               Protokol 31 k Sporazumu EGP) vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.

               (4)

               Treba je razširiti sodelovanje držav pogodbenic Sporazuma EGP, da se vključi Uredba (EU) št. 1288/2013 Evropskega parlamenta in Sveta (3).

               (5)

               Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja od 1. januarja 2014 naprej.

               (6)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki ga sprejme Evropska unija v Skupnem odboru EGP o predloženi spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Bruslju, 6. maja 2014

            Za Svet

            Predsednik

         G. STOURNARAS

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa „Erasmus+“, program Unije za izobraževanje, usposabljanje, mladino in šport, ter o razveljavitvi sklepov št. 1719/2006/ES, 1720/2006/ES in 1298/2008/ES (UL L 347, 20.12.2013, str. 50).

      OSNUTEK
      SKLEP SKUPNEGA ODBORA EGP št. …/2014
      z dne …
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti členov 86 in 98 Sporazuma,
      ob upoštevanju naslednjega:

                  (1)

                  Treba je razširiti sodelovanje držav pogodbenic Sporazuma EGP, da se vključi Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa „Erasmus+“, program Unije za izobraževanje, usposabljanje, mladino in šport, ter o razveljavitvi sklepov št. 1719/2006/ES, 1720/2006/ES in 1298/2008/ES (1).

                  (2)

                  Protokol 31 k Sporazumu EGP bi bilo zato treba spremeniti tako, da se omogoči začetek tega razširjenega sodelovanja z učinkom od 1. januarja 2014 –

            SPREJEL NASLEDNJI SKLEP:
      Člen 1
      Člen 4 Protokola 31 k Sporazumu EGP se spremeni:

                  1.

                  Za odstavkom 2m se vstavi naslednji odstavek:

                              „2n.

                              Države Efte z učinkom od 1. januarja 2014 sodelujejo v naslednjem programu:

                                          —

                                             32013 R 1288: Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa ‚Erasmus+‘, program Unije za izobraževanje, usposabljanje, mladino in šport, ter o razveljavitvi sklepov št. 1719/2006/ES, 1720/2006/ES in 1298/2008/ES (UL L 347, 20.12.2013, str. 50).“

                  2.

                  Besedilo odstavka 3 se nadomesti z naslednjim:
                  ’Države Efte v skladu s členom 82(1)(a) Sporazuma finančno prispevajo k programom in ukrepom, navedenim v odstavkih 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l, 2m in 2n.’

            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (2).
      Uporablja se od 1. januarja 2014.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 347, 20.12.2013, str. 50.

         (2)  [Navedena ni nobena ustavna zahteva.] [Navedene so ustavne zahteve.]


title: 2005/303/: Odločba Nadzornega organa EFTA št. 303/05/COL z dne 30. novembra 2005 o enainpetdeseti spremembi procesnih in materialnih pravil na področju državne pomoči

text:
               23.11.2006

               SL

               Uradni list Evropske unije

               L 324/30

      ODLOČBA NADZORNEGA ORGANA EFTA
   št. 303/05/COL
   z dne 30. novembra 2005
   o enainpetdeseti spremembi procesnih in materialnih pravil na področju državne pomoči
   NADZORNI ORGAN EFTE (1) JE –
   OB UPOŠTEVANJU Sporazuma o Evropskem gospodarskem prostoru (2) in zlasti členov 61 do 63 ter Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in sodišča (3) ter zlasti člena 24 in člena 5(2)(b) Sporazuma ter člena 1 dela I Protokola 3 k Sporazumu,
   KER v skladu s členom 24 Sporazuma o nadzornem organu in sodišču Organ uveljavlja določbe Sporazuma EGP v zvezi z državno pomočjo,
   KER v skladu s členom 5(2)(b) Sporazuma o nadzornem organu in sodišču Organ objavlja obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o nadzornem organu in sodišču ali če Organ meni, da je to potrebno,
   OB SKLICEVANJU na procesna in materialna pravila na področju državne pomoči (4), ki jih je 19. januarja 1994 sprejel Organ (5),
   KER je Komisija Evropskih skupnosti (6)9. novembra 2005 sprejela podaljšanje okvira Skupnosti za državno pomoč za raziskave in razvoj (7) do 31. decembra 2006,
   KER to podaljšanje velja tudi za Evropski gospodarski prostor,
   KER so pravila, ki ustrezajo okviru Skupnosti za državno pomoč za raziskave in razvoj, upoštevana v poglavju 14 smernic o državni pomoči,
   KER poglavje 14 smernic o državni pomoči preneha veljati 31. decembra 2005,
   KER je treba zagotoviti enotno uporabo pravil o državni pomoči EGP v celotnem Evropskem gospodarskem prostoru,
   KER naj bi v skladu s točko II pod naslovom „SPLOŠNO“ na koncu Priloge XV k Sporazumu EGP Organ po posvetovanju z Evropsko komisijo sprejel akte, ki ustrezajo tistim, ki jih je sprejela Evropska komisija,
   PO POSVETOVANJU z Evropsko komisijo,
   OB SKLICEVANJU na to, da se je Organ posvetoval z državami Efte v dopisih o tej temi z Islandijo, Lihtenštajnom in Norveško z dne 9. novembra 2005 –
   SPREJEL NASLEDNJO ODLOČBO:

               1.

               Veljavnost Poglavja 14 smernic o državni pomoči, pomoč za raziskave in razvoj, se podaljša do 31. decembra 2006. Odstavek (2) oddelka 14.9 smernic o državni pomoči se glasi:
               „Te smernice se uporabljajo do 31. decembra 2006.“
               Opomba 1 k Poglavju 14 smernic o državni pomoči se glasi:
               „To poglavje je bilo spremenjeno z Odločbama Kolegija z dne 26. julija 2002 in 30. novembra 2005. Poglavje ustreza okviru Skupnosti za državno pomoč za raziskave in razvoj (UL C 45, 17.2.1996, str. 5), kakor je bil spremenjen s Sporočilom Komisije z dne 13. februarja 1998 (UL C 48, 13.2.1998, str. 2), 8. maja 2002 (UL C 111, 8.5.2002, str. 3) in 9. novembra 2005.“

               2.

               Države Efte se obvestijo z dopisom, ki vsebuje izvod te odločbe.

               3.

               Evropska komisija se obvesti z izvodom te odločbe v skladu s točko (d) Protokola 27 k Sporazumu EGP.

               4.

               Ta odločba se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije.

      V Bruslju, 30. novembra 2005

            Za Nadzorni organ EFTA

         Einar M. BULL

            Predsednik

         Kurt JÄGER

            Član kolegija

      (1)  V nadaljnjem besedilu „Organ“.

      (2)  V nadaljnjem besedilu „Sporazum EGP“.

      (3)  V nadaljnjem besedilu „Sporazum o nadzornem organu in sodišču“.

      (4)  V nadaljnjem besedilu „smernice o državni pomoči“.

      (5)  Prvotno objavljena v UL L 231, 3.9.1994, in v Dopolnilu EGP št. 32, 3.9.1994, kakor je bila spremenjena z Odločbo z dne 30. novembra 2005.

      (6)  V nadaljnjem besedilu „Komisija ES“.

      (7)  Okvir Skupnosti za državno pomoč za raziskave in razvoj, objavljen v UL C 45, 17.2.1996, str. 5.


title: 2014/47/EU: Sklep Sveta z dne 28. januarja 2014 o imenovanju osmih portugalskih članov in sedmih portugalskih nadomestnih članov Odbora regij

text:
               30.1.2014

               SL

               Uradni list Evropske unije

               L 27/60

         SKLEP SVETA
   z dne 28. januarja 2014
   o imenovanju osmih portugalskih članov in sedmih portugalskih nadomestnih članov Odbora regij
   (2014/47/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga portugalske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Joséja CORREIE, Manuela FREXESA, Francisca MESQUITE MACHADA, Carlosa PINTA, Carlosa PINTA DE SÁ, Joaquima RAPOSA, Ruija RIA in Fernanda RUASA se je sprostilo osem mest članov Odbora regij.

               (3)

               Zaradi konca mandatov Álvara AMARA, Antónia BORGESA, Joaquima DIASA VALENTEJA, Carlosa MARTE, Antónia Jorgesa NUNESA, Vítorja PROENÇE in Jaimeja SOARESA se je sprostilo sedem mest nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           José Agostinho RIBAU ESTEVES, Presidente da Câmara Municipal de Aveiro

                           —

                           Álvaro DOS SANTOS AMARO, Presidente da Câmara Municipal da Guarda

                           —

                           José Maria DA CUNHA COSTA, Presidente da Câmara Municipal de Viana do Castelo

                           —

                           Basílio Adolfo DE MENDONÇA HORTA DA FRANCA, Presidente da Câmara Municipal de Sintra

                           —

                           António Gonçalves BRAGANÇA FERNANDES, Presidente da Câmara Municipal da Maia

                           —

                           Carlos Manuel RODRIGUES PINTO DE SÁ, Presidente da Câmara Municipal de Évora

                           —

                           João Nuno FERREIRA GONÇALVES DE AZEVEDO, Presidente da Câmara Municipal de Mangualde

                           —

                           Luís Filipe SOROMENHO GOMES, Presidente da Câmara Municipal de Vila Real de Santo António

                     in

               (b)

               za nadomestne člane:

                           —

                           Luís Manuel DOS SANTOS CORREIA, Presidente da Câmara Municipal de Castelo Branco

                           —

                           Francisco Manuel LOPES, Presidente da Câmara Municipal de Lamego

                           —

                           Paulo Jorge FRAZÃO BATISTA SANTOS, Presidente da Câmara Municipal da Batalha

                           —

                           Vitor Manuel MARTINS GUERREIRO, Presidente da Câmara Municipal de São Brás de Alportel

                           —

                           António BENJAMIM PEREIRA, Presidente da Câmara Municipal de Esposende

                           —

                           Vitor Manuel CHAVES DE CARO PROENÇA, Presidente da Câmara Municipal de Alcácer do Sal

                           —

                           Luís Miguel CORREIA ANTUNES, Presidente da Câmara Municipal da Lousã.

         Člen 2
   Ta sklep začne veljati na dan sprejetja.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.